**“Ψηφιακές πολιτιστικές διαδρομές σε αρχαιολογικούς χώρους και μνημεία της Περιφερειακής Ενότητας Ρεθύμνου”**

Το έργο «Ψηφιακές πολιτιστικές διαδρομές σε αρχαιολογικούς χώρους και μνημεία της Περιφερειακής Ενότητας Ρεθύμνου» εντάχθηκε στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία 2014-2020» με προϋπολογισμό 299.880,00 €, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο την Eφορεία Αρχαιοτήτων Ρεθύμνου.

Το έργο αφορά στο σχεδιασμό και την υλοποίηση μιας ολοκληρωμένης δράσης ψηφιακής προβολής αρχαιολογικών χώρων και μνημείων του Ρεθύμνου με κύριο άξονα: Α.: 1. Διαδικτυακή ψηφιακή πλατφόρμα πολιτιστικού περιεχομένου και ενδιαφέροντος. Με βασικό άξονα το χάρτη του νομού Ρεθύμνου, ο επισκέπτης της πλατφόρμας θα έχει τη δυνατότητα να λάβει πληροφορίες για την ιστορία και τον πολιτισμό εξερευνώντας αρχαιολογικούς χώρους και μνημεία του Ρεθύμνου, που χρονολογούνται από τους Προϊστορικούς έως τους Μεταβυζαντινούς χρόνους. Β. : 1. Θεματική ψηφιακή περιήγηση στον αρχαιολογικό χώρο των Αρμένων με την υλοποίηση τρισδιάστατων εικονικών, αναπαραστάσεων σε 7 συνολικά τάφους (3d scanning), (app με augmented reality και 3d να ενεργοποιείται με beacons) 2. Διαδραστική εφαρμογή προβολής και τρισδιάστατη παρουσίαση του αρχαιολογικού χώρου Μοναστηράκι Αμαρίου (εφαρμογή σε οθόνη αφής με 3d βίντεο) και εφαρμογή περιήγησης σε κοινή εφαρμογή με το νεκροταφείο Αρμένων. 3. Διαδραστική εφαρμογή προβολής και τρισδιάστατη παρουσίαση του αρχαιολογικού χώρου Αποδούλου Αμαρίου (εφαρμογή σε οθόνη αφής με 3d βίντεο) 4. Ψηφιακή εφαρμογή περιήγησης με beacons για κινητές συσκευές (app περιήγησης iOS & Android) στον αρχαιολογικό χώρο της Ζωμίνθου Ανωγείων. 5. Ψηφιακή θεματική διαδρομή σε επιλεγμένους βυζαντινούς και μεταβυζαντινούς ναούς Περιφερειακής Ενότητας Ρεθύμνου και ειδικότερα: (app περιήγησης iOS & Android) Στην είσοδο του κάθε ναού θα υπάρχει σχετική σήμανση, όπου με qr code ο επισκέπτης θα σαρώνει τον κωδικό με το κινητό του και θα λαμβάνει ψηφιακή πληροφορία για τον κάθε ναό

Στόχος της δράσης είναι η βελτίωση της τουριστικής εμπειρίας και η αύξηση της επισκεψιμότητας στην περιοχή που θα έχει ως αποτέλεσμα την ανάπτυξη του πολιτιστικού τουρισμού, την ενίσχυση της βιώσιμης τουριστικής ανάπτυξης και την επέκταση της τουριστικής περιόδου. Οι εφαρμογές (mobile application) που θα αναπτυχθούν θα είναι εξαιρετικά απλές στη χρήση και κατάλληλες για φορητές ηλεκτρονικές συσκευές: έξυπνα τηλέφωνα, tablets κλπ.

Η ολοκλήρωση του έργου θα συμβάλλει στην ποιοτική αναβάθμιση και την προβολή της ιδιαίτερης φυσιογνωμίας σημαντικών διαχρονικών μνημείων της ανθρώπινης παρουσίας της Περιφερειακής Ενότητας Ρεθύμνου, καθώς και στην ενημέρωση και ευαισθητοποίηση της κοινωνίας ως προς τη γνώση, και την προστασία της Πολιτιστικής Κληρονομιάς. Θα επιφέρει αύξηση της επισκεψιμότητας των αρχαιολογικών χώρων και των μνημείων, αλλά και της ευρύτερης περιοχής που αυτά βρίσκονται με αποτέλεσμα την του ενίσχυση του τουρισμού και την τόνωση της τοπικής οικονομίας.